Neuvoston asetus (ETY) N:o 315/68, annettu 12 päivänä maaliskuuta 1968, kukkasipulien ja -mukuloiden laatuvaatimusten vahvistamisesta



Virallinen lehti nro L 071 , 21/03/1968 s. 0001 - 0007

Suomenk. erityispainos Alue 3 Nide 2 s. 0009

Tanskank. erityispainos: Sarja I Alue 1968(I) s. 0046

Ruotsink. erityispainos Alue 3 Nide 2 s. 0009

Englannink. erityispainos: Sarja I Alue 1968(I) s. 0046

Kreikank. erityispainos: Luku 03 Nide 33 s. 0007

Espanjank. erityispainos: Luku 03 Nide 2 s. 0102

Portugalink. erityispainos: Luku 03 Nide 2 s. 0102



NEUVOSTON ASETUS (ETY) N:o 315/68, annettu 12 päivänä maaliskuuta 1968, kukkasipulien ja -mukuloiden laatuvaatimusten vahvistamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon elävien kasvien ja kukkaviljelytuotteiden yhteisestä markkinajärjestelystä 27 päivänä helmikuuta 1968 annetun neuvoston asetuksen (ETY) N:o 234/68(1), ja erityisesti sen 3 artiklan, ottaa huomioon komission ehdotuksen, sekä katsoo, että kukkasipulien ja -mukuloiden kauppa on huomattavaa toisaalta yhteisön sisällä, toisaalta jäsenvaltioiden ja kolmansien maiden välillä; tämän kaupankäynnin ylläpitäminen ja kehittäminen edellyttää yhteisten laatuvaatimusten vahvistamista, ON ANTANUT TÄMÄN ASETUKSEN: 1 artikla Laatuvaatimukset vahvistetaan yhteisen tullitariffin nimikkeen 06.01 A lepotilassa oleville sipuleille, juuri- ja varsimukuloille sekä juurakoille. Nämä laatuvaatimukset määritetään liitteessä. 2 artikla 1. Sellaisia 1 artiklassa tarkoitettuja tuotteita, jotka eivät ole laatuvaatimusten mukaisia, ei 1 päivästä heinäkuuta 1968 voida: - yhteisön sisällä tarjota myyntitarkoituksessa, saattaa myyn- tiin, myydä tai toimittaa kuluttajalle hänen henkilökohtaisiin tarpeisiinsa kauppiaiden eikä suoraan tuottajien toimesta, - hyväksyä vietäviksi kolmansiin maihin. 2. Jäsenvaltioille voidaan sallia 1 kohdan toisen luetelmakohdan säännöksestä poikkeavien toimenpiteiden toteuttaminen tiettyjen laatuvaatimusperusteiden osalta, jotta viejien on mahdollista täyttää tiettyjen kolmansien maiden kaupalliset vaatimukset. Lupa myönnetään asetuksen (ETY) N:o 234/68 14 artiklassa säädettyä menettelyä noudattaen, ja sille asetettavat edellytykset vahvistetaan samaa menettelyä noudattaen. 3. Siinä tapauksessa, että ilmenee satovuoden 1968 tuotteita koskevia, tämän asetuksen soveltamisesta aiheutuvia vaikeuksia, joiden vuoksi on tarpeen poiketa tietyistä laatuvaatimus- perusteista, nämä poikkeukset vahvistetaan kyseisille tuotteille jonkin jäsenvaltion pyynnöstä määrätyksi ajaksi asetuksen (ETY) N:o 234/68 14 artiklassa säädettyä menettelyä noudattaen. 3 artikla Tämä asetus tulee voimaan kolmantena päivänä sen jälkeen kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä maaliskuuta 1968. Neuvoston puolesta Puheenjohtaja E. FAURE (1) EYVL N:o L 55, 2.3.1968, s. 1 LIITE KUKKASIPULIEN YHTEISET LAATUVAATIMUKSET I SOVELTAMISALA Näitä vaatimuksia sovelletaan yhteisen tullitariffin nimikkeen 06.01 A lepotilassa oleviin kukkasipuleihin, juuri- ja varsimukuloihin sekä juurakoihin. II VÄHIMMÄISLAATUVAATIMUKSET Tuotteiden tulee olla: - alkuperäisiä, - terveitä, - kokonaisia, lähes vahingoittumattomia, - puhtaita, - vailla epätavallista pintakosteutta, - hyvin kehittyneitä, - lähes virheettömiä. Tuotteiden tulee vastata kuluttajien oikeutettuja kasvu- ja kukintakykyä koskevia vaatimuksia. III LAJITTELU KOON MUKAAN Vähimmäiskoot ja lajittelut koon mukaan säädetään jäljempänä mainittuja mittayksikköjä noudattaen seuraaville tuotteille: >TAULUKON PAIKKA> IV SALLITUT KOKOPOIKKEAMAT Tuotteilla, joille on säädetty vähimmäiskoko ja kokoluokat, sallitaan pakkausyksikköä kohden poikkeamina painosta tai kappalemäärästä enintään 10 % kukkasipuleita, joiden koko ylittää tai alittaa merkityn kokoluokan rajat, lukuun ottamatta tavanomaisesta kuivumisesta johtuvaa kutistumista. Mainitut vähimmäiskoot alittavia poikkeamia ei sallita, lukuun ottamatta tavanomaisesta kuivumisesta johtuvaa kutistumista. V TARJONTAMUOTO Kukin myyntiyksikkö (pakkaus) voi sisältää peruspakkauksissa (pikkupussi tms.) tuotteita, jotka ovat eri lajiketta, lajia tai sukua. Kukin peruspakkaus voi kuitenkin sisältää ainoastaan tuotteita, jotka ovat samaa lajia ja yhtä tai useampaa lajiketta, jollei kokolajittelua koskevista säännöistä muuta johdu. VI MERKITSEMINEN A PAKKAUKSISSA MYYTÄVÄT TUOTTEET Pakkauksissa tulee olla selvin ja pysyvin kirjaimin seuraavat tiedot: I Peruspakkaukset a) Tunnistusmerkinnät Pakkaaja tai myyjä: nimi ja osoite tai tunnus b) Tuote - suku (genus); - laji (species) - lajike (cultivar) tai väri (kun tuotteet pidetään kaupan lajikkeen tai värin mukaan) tai tarvittaessa maininta "sekoitus". c) Tuotteen alkuperä (vapaaehtoinen) Tuotantoalue tai kansallinen, alueellinen tai paikallinen nimitys d) Kaupalliset tiedot - kappalemäärä; - kokoluokka määriteltynä vähimmäis- ja enimmäiskoon mukaan tuotteilla, joille nämä rajat on säädetty; - tehdyt esikäsittelyt. e) Virallinen tarkastusmerkintä (vapaaehtoinen). II Myyntiin tarkoitettu yksikkö (peruspakkauksia sisältävä pakkaus) a) Tunnistusmerkintä Pakkaaja tai myyjä: nimi ja osoite tai tunnus b) Tuote "Kukkasipuleita". B IRTOTAVARANA MYYTÄVÄT TUOTTEET Irtotavarana myytävistä tuotteista ostajien tietoon on saatettava etiketissä tai kyltissä olevin näkyvin kirjaimin seuraavat tiedot: - suku (genus); - laj (species); - lajike (cultivar) tai väri (kun tuotteet pidetään kaupan lajikkeen tai värin mukaan) tai tarvittaessa maininta "sekoitus"; - kokoluokka määriteltynä vähimmäis- ja enimmäiskoon mukaan tuotteilla, joille nämä rajat on säädetty. C KOLMANSIIN MAIHIN VIETÄVIKSI TARKOITETUT TUOTTEET Pakkauksiin on merkittävä A. I. ja A. II. alakohdassa säädetyt tiedot. Viejä voi kuitenkin merkitä nämä tiedot lähetysluetteloon, joka seuraa kauppatavaran mukana, jolloin vastaava viite merkitään pakkauksiin.